# Il-Ġurnal Uffiċjali C 120A/6 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 120A |
| | |
| Edizzjoni bil-Malti | Informazzjoni u Avviżi | Volum 616 ta' April 2018 |

ISSN 1977-0987

Il-Ġurnal Uffiċjali

tal-Unjoni Ewropea

C 120A

Edizzjoni bil-Malti

Informazzjoni u Avviżi

Volum 616 ta' April 2018

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2018/C 120 A/01 | Direttorat Ġenerali tar-Riżorsi Umani u tas-Sigurtà — Pubblikazzjoni ta’ post vakanti għall-kariga ta’ Direttur (Grad AD14) — Direttorat Sigurtà (DĠ HR.DS), fi Brussell (L-Artikolu 29(2) tar-Regolamenti tal-Persunal) — COM/2018/10379 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2018/C 120 A/01

Direttorat Ġenerali tar-Riżorsi Umani u tas-Sigurtà — Pubblikazzjoni ta’ post vakanti għall-kariga ta’ Direttur (Grad AD14) — Direttorat Sigurtà (DĠ HR.DS), fi Brussell (L-Artikolu 29(2) tar-Regolamenti tal-Persunal) — COM/2018/10379

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 6.4.2018 | MT | Il-Ġurnal Uffiċjali tal-Unjoni Ewropea | CA 120/1 |
| --- | --- | --- | --- |

6.4.2018

MT

Il-Ġurnal Uffiċjali tal-Unjoni Ewropea

CA 120/1

---

Direttorat Ġenerali tar-Riżorsi Umani u tas-Sigurtà

Pubblikazzjoni ta’ post vakanti għall-kariga ta’ Direttur (Grad AD14)

Direttorat “Sigurtà” (DĠ HR.DS), fi Brussell

(L-Artikolu 29(2) tar-Regolamenti tal-Persunal)

COM/2018/10379

(2018/C 120 A/01)

Min aħna

Id-Direttorat tas-Sigurtà tal-Kummissjoni huwa parti mid-Direttorat Ġenerali għar-Riżorsi Umani u s-Sigurtà u responsabbli tal-politika tas-sigurtà interna tal-istituzzjoni. Din il-politika tfittex li tiżgura li, f’kull post ta’ attività, il-persuni, l-assi u l-informazzjoni jkunu protetti b’mod adegwat kontra r-riskji ta’ sigurtà u sikurezza. Il-politika ta’ sigurtà tappoġġja lill-Kummissjoni fit-twettiq tal-mandat tagħha u l-issodisfar tal-obbligi legali u istituzzjonali tagħha, inkluż id-dmir ta’ diliġenza tagħha fil-konfront tal-persunal. Hija tikkontribwixxi wkoll għall-kontinwità tan-negozju. L-ambizzjoni tagħna f’dan il-qasam għas-snin li ġejjin se tkun li tinżamm u tiżdied il-kwalità tal-ambjent tax-xogħol, filwaqt li tissaħħaħ il-protezzjoni effettiva kontra theddid ġdid fi żmien ta’ riżorsi skarsi.

B’reazzjoni għall-globalizzazzjoni mgħaġġla u ż-żieda fil-kumplessità ta’ theddid għas-sigurtà, il-Kummissjoni qed tistabbilixxi firxa wiesgħa ta’ miżuri ta’ sigurtà msaħħa sabiex tiggarantixxi l-protezzjoni effikaċi ta’ persuni, informazzjoni u assi fis-snin li ġejjin.

Qed noffru pożizzjoni ta’ livell għoli biex jintlaqgħu dawn l-isfidi, biex tissawwar u tissaħħaħ ulterjorment il-politika ta’ sigurtà tal-Kummissjoni u biex tiġi żgurata l-implimentazzjoni effettiva tagħha.

Qegħdin nipproponu

Il-Kummissjoni qed tfittex li taħtar Direttur għad-Direttorat tas-Sigurtà.

Il-kandidati magħżula se jkunu responsabbli għas-sikurezza, is-sigurtà u l-protezzjoni tal-persunal, tal-propjetà, tal-attivitajiet u l-informazzjoni kollha tal-Kummissjoni fil-postijiet ta’ impjieg. Għal dan, huma se jiġġestixxu u jmexxu l-iżvilupp, l-implimentazzjoni u l-evalwazzjoni tal-politika ta’ sigurtà tal-Kummissjoni, iwieġbu b’mod effettiv għal theddid ġdid u emerġenti, jibnu sinerġiji u kooperazzjoni effettiva ma’ sħab f’istituzzjonijiet oħra Ewropej u s-servizzi tas-sigurtà nazzjonali.

Id-Direttur tas-Sigurtà imexxi madwar 200 persunal imqassmin f’erba’ unitajiet fi Brussell u l-Lussemburgu, li jitrattaw firxa wiesgħa ferm ta’ kwistjonijiet tas-sigurtà, mill-protezzjoni fiżika tas-siti tal-Kummissjoni, inkluż il-ġestjoni tal-kuntratt għas-servizz tal-gwardjani tas-sigurtà tal-Kummissjoni fi Brussell, permezz tal-iżvilupp u l-kontroll tal-konformità ma’ standards tas-sigurtà tal-IT u s-sigurtà tal-Informazzjoni, protezzjoni mill-qrib, id-difiża ċibernetika, counter-intelligence u attivitajiet kontra t-terroriżmu. Fl-attivitajiet tiegħu, id-Direttur huwa appoġġat minn Konsulent Prinċipali tas-Sigurtà dwar kwistjonijiet relatati mas-sigurtà.

Barra minn hekk, id-Direttorat joffri protezzjoni lill-membri tal-Kummissjoni u għal VIPs li jkunu fuq żjara, uffiċċju ta’ reazzjoni miftuħ 24 siegħa kuljum, pariri ta’ sigurtà teknika u tal-IT, taħriġ tas-sigurtà għall-partijiet kollha tal-Kummissjoni u servizz ta’ investigazzjoni. Huwa jaħdem mill-qrib mas-servizzi esterni tas-sigurtà f’istituzzjonijiet oħra tal-UE, l-Istati Membri u organizzazzjonijiet internazzjonali, biex iwettaq dawn ir-responsabbiltajiet.

Ir-responsabbiltà baġitarja annwali tad-Direttur tammonta għal madwar 11 miljun euro għall-attivitajiet ta’ sigurtà u 35 miljun euro għas-servizzi tal-gwardjani fi Brussell. Id-Direttorat tas-Sigurtà jimmaniġġja madwar 20 kuntratt qafas u 300 kuntratt speċifiku ma’ kumpaniji privati u jniedi medja ta’ 10 proċeduri ta’ akkwist pubbliku ta’ valur għoli kull sena.

Sabiex ikun effettiv, id-Direttur tas-Sigurtà għandu jkun jista’ jistabbilixxi u jżomm relazzjonijiet effettivi ma’ servizzi tas-sigurtà oħrajn fil-livell nazzjonali u internazzjonali kif ukoll ma’ aġenziji oħra tas-sigurtà u biex jaħdem mill-qrib magħhom, inkluż fil-komunikazzjoni ta’ kwistjonijiet tas-sigurtà u t-twassil tal-ogħla standards ta’ sigurtà. Dan jirrappreżenta sfida sinifikanti ta’ ġestjoni u ta’ tmexxija ta’ livell għoli.

Qed infittxu

Il-kandidati magħżula jkunu professjonisti eċċezzjonali u dinamiċi li jenħtieġu li jissodisfaw il-kriterji tal-għażla li ġejjin:

| — | Rekord stabbilit fl-aspetti rilevanti tas-sigurtà, preferibbilment fuq livell internazzjonali, inkluż prova ta’ esperjenza b’suċċess fit-tmexxija u l-ġestjoni ta’ livell għoli f’dan il-qasam; |
| --- | --- |

—

Rekord stabbilit fl-aspetti rilevanti tas-sigurtà, preferibbilment fuq livell internazzjonali, inkluż prova ta’ esperjenza b’suċċess fit-tmexxija u l-ġestjoni ta’ livell għoli f’dan il-qasam;

| — | Għarfien ġenerali tal-kuntest tas-sigurtà u kwistjonijiet relatati mas-sigurtà u għarfien ta’ x’inhu meħtieġ għall-implimentazzjoni effettiva tagħha; |
| --- | --- |

—

Għarfien ġenerali tal-kuntest tas-sigurtà u kwistjonijiet relatati mas-sigurtà u għarfien ta’ x’inhu meħtieġ għall-implimentazzjoni effettiva tagħha;

| — | Fehim eċċellenti ta’ aspetti regolatorji u ta’ politika relevanti għas-sigurtà u esperjenza ta’ tmexxija f’dan il-qasam; |
| --- | --- |

—

Fehim eċċellenti ta’ aspetti regolatorji u ta’ politika relevanti għas-sigurtà u esperjenza ta’ tmexxija f’dan il-qasam;

| — | Għarfien tajjeb ħafna tal-Istituzzjonijiet tal-UE u kif jaħdmu u jinteraġixxu, u tal-politiki tal-UE u l-attivitajiet internazzjonali rilevanti għall-attivitajiet tad-Direttorat; |
| --- | --- |

—

Għarfien tajjeb ħafna tal-Istituzzjonijiet tal-UE u kif jaħdmu u jinteraġixxu, u tal-politiki tal-UE u l-attivitajiet internazzjonali rilevanti għall-attivitajiet tad-Direttorat;

| — | Il-ħila li jistabbilixxu u jżommu relazzjonijiet u kooperazzjoni effettiva u awtorevoli fil-qasam tas-sigurtà mal-istituzzjonijiet tal-UE, internazzjonali, nazzjonali u lokali, organizzazzjonijiet internazzjonali fil-livell xieraq u l-ogħla livelli; |
| --- | --- |

—

Il-ħila li jistabbilixxu u jżommu relazzjonijiet u kooperazzjoni effettiva u awtorevoli fil-qasam tas-sigurtà mal-istituzzjonijiet tal-UE, internazzjonali, nazzjonali u lokali, organizzazzjonijiet internazzjonali fil-livell xieraq u l-ogħla livelli;

| — | Esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali; |
| --- | --- |

—

Esperjenza ta’ ġestjoni tal-baġit, tal-finanzi u tar-riżorsi umani f’kuntest nazzjonali, Ewropew u/jew internazzjonali;

| — | Il-kapaċità li jipprovdu viżjoni strateġika ċara tar-rwol u l-futur tad-Direttorat; |
| --- | --- |

—

Il-kapaċità li jipprovdu viżjoni strateġika ċara tar-rwol u l-futur tad-Direttorat;

| — | Il-ħila li jmexxu u jimmotivaw tim kbir f’ambjent Ewropew, multikulturali u multilingwi; |
| --- | --- |

—

Il-ħila li jmexxu u jimmotivaw tim kbir f’ambjent Ewropew, multikulturali u multilingwi;

| — | Ħiliet eċċellenti ta’ komunikazzjoni bil-kitba u bil-fomm, kapaċità li jinteraġixxu b’mod effettiv u b’mod konvinċenti mal-pubbliku kif ukoll ma’ partijiet interessati interni u esterni. |
| --- | --- |

—

Ħiliet eċċellenti ta’ komunikazzjoni bil-kitba u bil-fomm, kapaċità li jinteraġixxu b’mod effettiv u b’mod konvinċenti mal-pubbliku kif ukoll ma’ partijiet interessati interni u esterni.

Il-kandidati magħżula għandu jkollhom, jew ikunu f’pożizzjoni li jiksbu, ċertifikat validu ta’ approvazzjoni tas-sigurtà (TOP SECRET) mingħand l-awtorità nazzjonali tas-sigurtà tagħhom (approvazzjoni tas-sigurtà tal-personali hija deċiżjoni amministrattiva li ssegwi proċess ta’ screening tas-sigurtà mwettaq mill-awtorità nazzjonali tas-sigurtà kompetenti tal-individwu skont il-liġijiet u r-regolamenti nazzjonali tas-sigurtà applikabbli, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. Kun af li l-proċedura meħtieġa biex tinkiseb approvazzjoni tas-sigurtà tista’ tinbeda biss wara li ssir talba minn min iħaddem, u mhux mill-kandidat individwali).

Il-ħatra għal din il-kariga ssir biss fuq il-kundizzjoni li l-kandidat li jintagħżel ikun kiseb ċertifikat validu ta’ approvazzjoni tas-sigurtà.

Il-kandidati jridu jkunu (il-kriterji tal-eliġibbiltà)

Il-kandidati jiġu kkunsidrati għall-fażi tal-għażla abbażi tal-kriterji formali li ġejjin li jridu jiġu ssodisfati sad-data tal-għeluq tal-applikazzjonijiet:

Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

Lawrja jew diploma universitarji: jenħtieġ li l-kandidati jkollhom:

| (i) | jew livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- |

(i)

jew livell ta’ edukazzjoni li jikkorrispondi għal studji universitarji mitmuma ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| (ii) | inkella livell ta’ edukazzjoni, li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

(ii)

inkella livell ta’ edukazzjoni, li jikkorrispondi għal studji universitarji kompluti ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

Esperjenza professjonali: il-kandidati jrid ikollhom mill-inqas 15-il sena esperjenza professjonali postgradwatorja f’livell li jagħti aċċess għall-kwalifiki msemmija hawn fuq.

Esperjenza ta’ mmaniġġjar: mill-inqas ħames snin minn dik l-esperjenza professjonali jridu jkunu nkisbu f’funzjoni maniġerjali ta’ livell għoli (1) u jridu jkunu direttament relatati ma’ qasam li jkun rilevanti għal din il-pożizzjoni.

Lingwi: ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (2) u għarfien adegwat ta’ lingwa uffiċjali oħra minn dawn il-lingwi. Matul l-intervista/intervisti, il-bordijiet tal-għażla jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li parti mill-intervista ssir f’din il-lingwa l-oħra.

Limitu tal-età: ma jkunux għadhom laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal) (3).

Indipendenza u dikjarazzjoni tal-interessi

Qabel jibdew jaqdu dmirijiethom, il-kandidati huma mitluba jiddikjaraw li jaġixxu b’mod indipendenti fl-interess pubbliku u li ma għandhom l-ebda interessi li jistgħu jitqiesu li jippreġudikaw l-indipendenza tagħhom.

Il-ħatra u l-kundizzjonijiet tal-impjieg

Il-Kummissjoni Ewropea se tagħżel u taħtar id-Direttur skont il-proċeduri ta’ għażla u reklutaġġ tagħha (ara wkoll il-Compilation Document on Senior Officials Policy (4)). Bħala parti minn dan il-proċess tal-għażla, il-kandidati li jkunu ġew mistiedna għal intervista mill-Kumitat Konsultattiv tal-Kummissjoni għall-Ħatriet, ikollhom, qabel din l-intervista, jipparteċipaw f’ċentru ta’ valutazzjoni mmexxi minn konsulenti esterni ta’ reklutaġġ.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (5).

Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD14 tal-Unjoni Ewropea. Il-kandidati għandhom jinnotaw ir-rekwiżit skont ir-Regolamenti tal-Persunal għall-persunal kollu ġdid li jwettaq b’suċċess perjodu ta’ prova ta’ disa’ xhur.

Id-Direttur huwa bbażat fi Brussell.

Opportunitajiet indaqs

Il-Kummissjoni Ewropea timxi b’politika attiva ta’ opportunitajiet indaqs (b’mod partikolari fejn jidħol il-ġeneru), bil-għan li tkompli żżid is-sehem tan-nisa f’pożizzjonijiet maniġerjali, u b’mod partikolari tħajjar lin-nisa biex japplikaw.

Proċedura ta’ applikazzjoni

Qabel ma tippreżenta l-applikazzjoni tiegħek, għandek tiċċekkja b’attenzjoni jekk tissodisfax il-kriterji ta’ eliġibbiltà kollha (“Il-kandidati jridu jkunu”), b’mod partikolari dawk rigward it-tip ta’ diplomi u l-esperjenza professjonali meħtieġa, kif ukoll dawk rigward il-kompetenza lingwistika tiegħek. Min ma jissodisfax dawn il-kriterji tal-eliġibbiltà jiġi eskluż awtomatikament mill-proċedura tal-għażla.

Jekk tixtieq tapplika, trid tirreġistra permezz tal-Internet billi tmur fis-sit web

https://ec.europa.eu/dgs/human-riżorsi/seniormanagementvacancies/

u ssegwi l-istruzzjonijiet li ssib hemm dwar id-diversi stadji tal-proċedura.

Irid ikollok indirizz tal-posta elettronika validu. Dan jintuża biex tiġi identifikata r-reġistrazzjoni tiegħek kif ukoll biex jinżamm kuntatt miegħek matul l-istadji differenti tal-proċess tal-għażla. Għaldaqstant, informa lill-Kummissjoni Ewropea b’kull bidla fl-indirizz tal-posta elettronika tiegħek.

Biex l-applikazzjoni tiegħek tkun kompluta, jeħtieġ li ttella’ CV fil-format PDF u li timla ittra ta’ motivazzjoni onlajn (massimu ta’ 8 000 karattru).

Meta tlesti r-reġistrazzjoni onlajn tiegħek, tirċievi ittra elettronika li tikkonferma li l-applikazzjoni tiegħek ġiet irreġistrata. L-ittra jkun fiha wkoll numru ta’ reġistrazzjoni li jkun in-numru ta’ referenza tiegħek f’kull kwistjoni li tirrigwarda l-applikazzjoni tiegħek. Jekk ma tirċievi l-ebda konferma bil-posta elettronika, l-applikazzjoni tiegħek ma tkunx ġiet irreġistrata!

Kun af li mhuwiex possibbli li timmonitorja l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mill-Kummissjoni Ewropea.

Għal aktar informazzjoni u/jew fil-każ ta’ problemi tekniċi, ibgħat ittra permezz tal-posta elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija s-7 ta’ Mejju 2018, f’nofsinhar ħin ta’ Brussell, u wara dan ma jkunux jistgħu jsiru aktar reġistrazzjonijiet onlajn.

Hija r-responsabbiltà tiegħek li tlesti r-reġistrazzjoni onlajn tiegħek fil-ħin. Nirrakkomandaw bil-qawwa li ma tistenniex sal-aħħar ftit jiem biex tapplika, peress li konġestjoni kbira jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tieqaf qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ tibdel jew iżżid xi data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-applikanti

L-applikanti huma mfakkra li x-xogħol tal-kumitati konsultattivi ta’ għażla huwa kunfidenzjali. Kull kuntatt dirett jew indirett mill-kandidati jew minn xi ħadd ieħor li jaġixxi f’isimhom ma’ dawn il-kumitati huwa pprojbit.

Protezzjoni ta’ informazzjoni personali

Il-Kummissjoni tiżgura li d-dejta personali tal-kandidati tiġi proċessata f’konformità mar-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (6).

---

(1)  Fis-CVs tagħhom l-applikanti għandhom jindikaw, għall-inqas għal dawn il-ħames snin li fihom ikunu kisbu l-esperjenza maniġerjali ta’ livell għoli: (1) it-titlu u r-rwol tal-pożizzjonijiet maniġerjali li jkunu okkupaw; (2) l-għadd ta’ persunal li jkunu mexxew f’dawn il-pożizzjonijiet; (3) id-daqs tal-baġits immaniġjati; u (4) l-għadd ta’ livelli ġerarkiċi ’l fuq u ’l isfel u l-għadd ta’ kollegi fl-istess livell ġerarkiku.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=EN

(3)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Il-bord tal-għażla jiżgura li ma jingħata l-ebda vantaġġ inġust lill-kelliema nattivi ta’ dawn il-lingwi.

(6)  ĠU L 8, 12.1.2001, p. 1.

---